## Rješenje Ustavnog suda Republike Hrvatske broj U-III-286/1999, U-III-1759/2000 od 13. veljače 2004.

### NN 24/2004 (25.2.2004.), Rješenje Ustavnog suda Republike Hrvatske broj U-III-286/1999, U-III-1759/2000 od 13. veljače 2004.

# USTAVNI SUD REPUBLIKE HRVATSKE

if !supportEmptyParas endif

713

Ustavni sud Republike Hrvatske, u Vijeću za rješava­­nje
postupovnih pretpostavki za odlučiva­­nje o ustavnim tužbama, u sastavu sudac
Milan Vuković, predsjednik Vijeća, te suci Jasna Omejec i Nevenka Šernhorst, u
postupku pokrenutom ustavnom tužbom Katice Krneta-Glavan iz Zadra, na sjednici
održanoj 13. ve­­ljače 2004. godine, jednoglasno je donio

## RJEŠENJE

I. Ustavna tužba se odbacuje.

II. Ovo rješe­­nje objavit će se u »Narodnim
novinama«.

```
O b r a z l o ž e n j e
```

1. Ustavnu tužbu podnosite­ljica je podnijela
protiv presude Upravnog suda Republike Hrvatske, broj Us-5283/1996-4 od 16.
prosinca 1998. godine, kojom je odbijena ­njezina tužba protiv rješe­nja
Ministarstva prostornog uređe­nja, gradite­ljstva i stanova­nja Republike
Hrvatske, klasa: UP/II-362-02/95-04/1234 od 3. lip­nja 1996. godine, te ustavnu
tužbu protiv presude Upravnog suda Republike Hrvatske, broj: Us-5284/1996-4 od
16. prosinca 1998. godine, kojom je odbijena ­njezina tužba protiv rješe­nja
Ministarstva prostornog uređe­nja, gradite­ljstva i stanova­nja Re­pub­like
Hrvatske, klasa: UP/II-362-02/95-04/922 od 3. lip­nja 1996. godine.

Tim su rješe­njima, u postupku administrativnog
izvrše­nja, odbijene žalbe podnosite­ljice, izjav­ljene protiv zak­ljučka Županije
zadarsko-kninske, klasa: UP/I-362-02/94-01/25 od 27. ožujka 1995., odnosno 3.
lip­nja 1995. godine, kojim se utvrđuje da je dospjela druga, odnosno treća
upravna mjera u novčanom iznosu od po 12.366,00 kn jer podnosite­ljica nije
postupila po izvršenom rješe­nju navedenog tijela, klasa: UP/I-362-02/94-01/25
od 16. prosinca 1994. godine, kojim joj je naređeno da ukloni građevinu – garažu
u Zadru, Put Boka­njca b.b.

*Ustavni sud nije nadležan za odlučiva­nje.*

2. Odredba članka 62. stavka 1. Ustavnog zakona
o Ustavnom sudu Republike Hrvatske (»Narodne novine«, broj 49/02 – pročišćeni
tekst, u da­lj­njem tekstu: Ustavni zakon) propisuje:

»Svatko može podnijeti Ustavnom sudu ustavnu tužbu
ako smatra da mu je pojedinačnim aktom tijela državne vlasti … kojim je odlučeno
o ­nje­govim pravima i obvezama ili o sum­nji ili optužbi zbog kaž­njivog djela,
povrijeđeno ­ljudsko pravo ili teme­lj­na sloboda zajamčena Ustavom…«.

Pojedinačnim aktima iz članka 62. stavka 1.
Ustavnog zakona, protiv kojih je Ustavni sud nadležan pružati ustavnosudsku zaštitu,
u pravilu se imaju smatrati samo odluke donesene u pret­hodno pravomoćno završenom
postupku, kojima je odlučeno o pravima ili obvezama stranaka.

Sukladno tome, samo ona odluka kojom je nadležni
sud meritorno odlučio o biti stvari, odnosno o pravu ili obvezi ili o sum­nji
ili optužbi zbog kaž­njivog djela podnosite­lja, jest pojedinačni akt u smislu članka
62. stavka 1. Ustavnog zakona, u povodu koje­g je Ustavni sud Republike
Hrvatske, u postupku pokrenutom ustavnom tužbom, nadležan štititi ­ljudska prava
i teme­ljne slobode podnosite­lja, zajamčene Ustavom Republike Hrvatske.

3. Tijekom ustavnosudskog postupka, utvrđeno je
da osporene presude Upravnog suda Republike Hrvatske, broj: Us-5283/1996-4 i
Us-5284/1996-4, obje od 16. prosinca 1998. godine, kojima se odlučivalo o
zakonitosti rješe­nja nadležnih upravnih tijela, donesenih u postupku
administrativnog izvrše­nja, ne predstav­ljaju pojedinačni akt, u smislu članka
62. stavka 1. Us­tav­nog zakona, u vezi s kojim bi Ustavni sud bio nadležan pružiti
ustavnosudsku zaštitu.

4. Slijedom navedenoga,
na teme­lju članka 72., u vezi s člankom 62. Ustavnog zakona, riješeno je kao u
točki I. izreke.

Točka II. izreke teme­lji
se na odredbi članka 29. stavka 1. Ustavnog zakona.

Broj: U-III-286/1999.
       U-III-1759/2000
Zagreb, 13. ve­ljače 2004.

USTAVNI SUD REPUBLIKE HRVATSKE

Predsjednik Vijeća
**Milan Vuković,** v. r.

Rješenje, NN 24/2004-713